DA Den Europæiske Unions Tidende C 430/1

KONSOLIDERET UDGAVE AF

RÅDETS AFGØRELSE

af 29. maj 2000

om anmodningen fra Det Forenede Kongerige Storbritannien og Nordirland om at deltage i visse bestemmelser i Schengenreglerne

(2000/365/EF)

(2014/C 430/01)

MEDDELELSE TIL LÆSERNE

Denne publikation indeholder den konsoliderede udgave af Rådets afgørelse 2000/365/EF af 29. maj 2000 om anmodningen fra Det Forenede Kongerige Storbritannien og Nordirland om at deltage i visse bestemmelser i Schengenreglerne (EFT L 131 af 1.6.2000, s. 43), således som den foreligger efter de ændringer, der indføres med Rådets afgørelse 2014/857/EU af 1. december 2014 om meddelelsen fra Det Forenede Kongerige Storbritannien og Nordirland om, at det ønsker at deltage i visse bestemmelser i Schengenreglerne, som findes i EU-retsakter på området politisamarbejde og retligt samarbejde i straffesager, og om ændring af afgørelse 2000/365/EF og 2004/926/EF (EUT L 345 af 1.12.2014, s. 1).

Denne publikation offentliggøres i oplysningsøjemed og medfører ikke noget ansvar for Den Europæiske Unions institutioner.

RÅDET FOR DE EUROPÆISKE FÆLLESSKABER HAR —

under henvisning til artikel 4 i den protokol, der er knyttet som bilag til traktaten om Den Europæiske Union og traktaten om oprettelse af Det Europæiske Fællesskab, om integration af Schengenreglerne i Den Europæiske Union (i det følgende benævnt »Schengenprotokollen«),

under henvisning til, at Det Forenede Kongerige Storbritannien og Nordirlands regering i sine skrivelser af 20. maj 1999, 9. juli 1999 og 6. oktober 1999 til Rådets formand har anmodet om at deltage i de bestemmelser i Schengenreglerne, som er angivet i disse skrivelser,

under henvisning til Kommissionen for De Europæiske Fællesskabers udtalelse af 20. juli 1999 om denne anmodning, og

ud fra følgende betragtninger:

Det Forenede Kongerige Storbritannien og Nordirland har en særlig stilling med hensyn til de områder, der er omhandlet i afsnit IV i tredje del af traktaten om oprettelse af Det Europæiske Fællesskab, hvilket er anerkendt i protokollen om Det Forenede Kongeriges og Irlands stilling og i protokollen om anvendelse af visse aspekter af artikel 14 i traktaten om oprettelse af Det Europæiske Fællesskab på Det Forenede Kongerige og på Irland, som i Amsterdamtraktaten er knyttet som bilag til traktaten om Den Europæiske Union og traktaten om oprettelse af Det Europæiske Fællesskab.

Schengenreglerne er tænkt og fungerer som et sammenhængende hele, der skal accepteres og gennemføres fuldt ud af alle stater, der støtter princippet om ophævelse af personkontrollen ved deres fælles grænser.

Schengenprotokollen giver mulighed for, at Det Forenede Kongerige Storbritannien og Nordirland kan deltage i nogle af bestemmelserne i Schengenreglerne på grund af Det Forenede Kongeriges ovennævnte særlige stilling.

Det Forenede Kongerige påtager sig en medlemsstats forpligtelser i henhold til de artikler i Schengenkonventionen af 1990, der er anført i denne afgørelse.

Under henvisning til Det Forenede Kongeriges ovennævnte særlige stilling deltager i henhold til denne afgørelse hverken Det Forenede Kongerige eller de i artikel 5 omhandlede territorier i grænsebestemmelserne i Schengenkonventionen af 1990.

I betragtning af de alvorlige spørgsmål, der omhandles i artikel 26 og 27 i Schengenkonventionen af 1990, anvender Det Forenede Kongerige og Gibraltar disse artikler.

Det Forenede Kongerige har anmodet om at deltage i de samlede bestemmelser i Schengenreglerne vedrørende oprettelse og drift af Schengeninformationssystemet (i det følgende benævnt »SIS«), undtagen de bestemmelser, der vedrører de i artikel 96 i Schengenkonventionen af 1990 omhandlede indberetninger og de øvrige bestemmelser i tilknytning hertil.

Det er Rådets opfattelse, at Det Forenede Kongeriges eventuelle delvise deltagelse i Schengenreglerne må respektere sammenhængen i de emneområder, der udgør disse regler som helhed.

Rådet anerkender således Det Forenede Kongeriges ret til i henhold til artikel 4 i Schengenprotokollen at fremsætte en anmodning om delvis deltagelse, men noterer samtidig, at det er nødvendigt at vurdere den virkning, som Det Forenede Kongeriges delvise deltagelse i bestemmelserne vedrørende oprettelse og drift af SIS har på fortolkningen af de øvrige relevante bestemmelser i Schengenreglerne og på de finansielle følger heraf.

Det Fælles Udvalg, der er nedsat i medfør af artikel 3 i aftalen mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne (1), er blevet underrettet om udarbejdelsen af denne afgørelse i overensstemmelse med artikel 5 i nævnte aftale —

BESTEMT FØLGENDE:

Artikel 1

Det Forenede Kongerige Storbritannien og Nordirland deltager i følgende bestemmelser i Schengenreglerne:

a) For så vidt angår bestemmelserne i konventionen af 1990 om gennemførelse af Schengenaftalen af 14. juni 1985 med tilhørende slutakt og fælles erklæringer: i) Artikel 26 og artikel 27, stk. 1. artikel 39 og 40 artikel 42 og 43, for så vidt de vedrører artikel 40 artikel 44 artikel 46 og 47, med undtagelse af artikel 47, stk. 2, litra c), og stk. 4 artikel 48 til 51 artikel 52 og 53 artikel 54 til 58 artikel 59 artikel 61 til 66 artikel 67 til 69 artikel 71 til 73 artikel 75 og 76 artikel 126 til 130, for så vidt de vedrører bestemmelser, som Det Forenede Kongerige deltager i, jf. dette nr. erklæring 3 i slutakten vedrørende artikel 71, stk. 2. ii) Følgende bestemmelser vedrørende Schengeninformationssystemet: — Rådets afgørelse 2007/533/RIA af 12. juni 2007 om oprettelse, drift og brug af anden generation af Schengeninformationssystemet (SIS II) (2) — Kommissionens afgørelse 2007/171/EF af 16. marts 2007 om fastsættelse af netværkskravene til Schengen II-informationssystemet (tredje søjle) (3)

b) For så vidt angår bestemmelserne i aftalerne om tiltrædelse af konventionen af 1990 om gennemførelse af Schengenaftalen af 14. juni 1985 med tilhørende slutakter og fælles erklæringer: i) aftalen af 19. december 1996 om Kongeriget Danmarks tiltrædelse: artikel 6 ii) aftalen af 19. december 1996 om Republikken Finlands tiltrædelse: artikel 5 iii) aftalen af 19. december 1996 om Kongeriget Sveriges tiltrædelse: artikel 5.

c) For så vidt angår bestemmelserne i følgende afgørelser vedtaget af Schengen-Eksekutivkomitéen, nedsat i medfør af konventionen af 1990 om gennemførelse af Schengenaftalen af 14. juni 1985, for så vidt de vedrører de bestemmelser, hvori Det Forenede Kongerige deltager i medfør af litra a): SCH/Com-ex (94) 28 rev (den i artikel 75 omhandlede attest for medbringelse af narkotika og psykotrope stoffer) SCH/Com-ex (98) 26 def. (oprettelse af Det Stående Udvalg for Schengenkonventionen), under forudsætning af at der træffes en intern aftale om retningslinjerne for britiske eksperters deltagelse i tjenesterejser afholdt i den relevante rådsgruppes regi.

Artikel 5

1. Det Forenede Kongerige skal skriftligt underrette formanden for Rådet om, hvilke af de i artikel 1 omhandlede bestemmelser det agter at anvende på Kanaløerne og Isle of Man. Rådet træffer gennemførelsesafgørelse herom med enstemmighed blandt de i Schengenprotokollens artikel 1 nævnte medlemmer og med tilslutning fra Det Forenede Kongeriges regeringsrepræsentant.

2. Følgende af bestemmelserne i artikel 1 finder anvendelse for Gibraltar:

a) For så vidt angår bestemmelserne i konventionen af 1990 om gennemførelse af Schengenaftalen af 14. juni 1985 med tilhørende slutakt og fælles erklæringer: Artikel 26 og artikel 27, stk. 1. artikel 39 artikel 44, for så vidt den ikke vedrører forfølgelse over grænserne og observation over grænserne artikel 46 og 47, med undtagelse af artikel 47, stk. 2, litra c), og stk. 4 artikel 48 til 51 artikel 52 og 53 artikel 54 til 58 artikel 59 artikel 61 til 63 artikel 65 til 66 artikel 67 til 69 artikel 71 til 73 artikel 75 og 76 artikel 126 til 130, for så vidt de vedrører bestemmelser, som Gibraltar deltager i, jf. dette nr. erklæring 3 i slutakten vedrørende artikel 71, stk. 2.

b) For så vidt angår bestemmelserne i aftalerne om tiltrædelse af konventionen af 1990 om gennemførelse af Schengenaftalen af 14. juni 1985 med tilhørende slutakter og fælles erklæringer: i) aftalen af 19. december 1996 om Kongeriget Danmarks tiltrædelse: artikel 6 ii) aftalen af 19. december 1996 om Republikken Finlands tiltrædelse: artikel 5 iii) aftalen af 19. december 1996 om Kongeriget Sveriges tiltrædelse: artikel 5.

c) For så vidt angår bestemmelserne i afgørelserne vedtaget af Eksekutivkomitéen, nedsat i medfør af konventionen af 1990 om gennemførelse af Schengenaftalen af 14. juni 1985: SCH/Com-ex (94) 28 rev (den i artikel 75 omhandlede attest for medbringelse af narkotika og psykotrope stoffer)

3. Artikel 8, stk. 3, finder anvendelse på de i stk. 1 og 2 nævnte territorier.

Artikel 6

1. Bestemmelserne omhandlet i artikel 1, litra a), nr. ii), såvel som de øvrige relevante bestemmelser vedrørende Schengeninformationssystemet, der er vedtaget siden den 1. december 2009, men endnu ikke har fået virkning, får virkning mellem Det Forenede Kongerige og medlemsstaterne og andre stater, for hvilke disse bestemmelser allerede har fået virkning, når betingelserne for disse bestemmelsers gennemførelse er opfyldt, ved en gennemførelsesafgørelse truffet af Rådet.

2. Stk. 1 finder tilsvarende anvendelse med hensyn til virkningen af bestemmelserne i artikel 5 for de berørte territoriers vedkommende.

3. Enhver gennemførelsesafgørelse i medfør af stk. 1 og 2 træffes af Rådet med enstemmighed blandt de i Schengenprotokollens artikel 1 nævnte medlemmer og med tilslutning fra Det Forenede Kongeriges regeringsrepræsentant.

4. Bestemmelserne i artikel 75 i konventionen af 1990 om gennemførelse af Schengenaftalen af 14. juni 1985 og i Eksekutivkomitéens afgørelse SCH/Com-ex (94) 28 rev (den i artikel 75 omhandlede attest for medbringelse af narkotika og psykotrope stoffer) finder umiddelbar anvendelse i Det Forenede Kongerige.

Artikel 7

Det Forenede Kongerige afholder alle omkostninger i forbindelse med de tekniske aspekter af en delvis deltagelse i driften af SIS.

Artikel 8

1. Denne afgørelse træder i kraft dagen efter offentliggørelsen i De Europæiske Fællesskabers Tidende.

2. Fra datoen for denne afgørelses vedtagelse anses Det Forenede Kongerige Storbritannien og Nordirland for i henhold til artikel 5 i Schengenprotokollen uigenkaldeligt at have meddelt formanden for Rådet, at de ønsker at deltage i alle forslag og initiativer, som bygger på de i artikel 1 nævnte Schengenregler. Denne deltagelse skal omfatte de områder, der er nævnt i henholdsvis artikel 5, stk. 1 og 2, for så vidt forslag og initiativer bygger på de bestemmelser i Schengenreglerne, som disse områder bliver bundet af.

3. Foranstaltninger, der bygger på de i artikel 1 nævnte Schengenregler, og som er vedtaget før vedtagelsen af den rådsafgørelse, der er omhandlet i artikel 6, får virkning for Det Forenede Kongerige på den eller de datoer, hvor Rådet i henhold til artikel 6 beslutter at lade de i artikel 1 nævnte Schengenregler træde i kraft for Det Forenede Kongerige, medmindre der i selve foranstaltningen er fastsat en senere dato.

Udfærdiget i Bruxelles, den 29. maj 2000. På Rådets vegne A. COSTA Formand

(1) EFT L 176 af 10.7.1999, s. 36.

(2) EUT L 205 af 7.8.2007, s. 63.

(3) EUT L 79 af 20.3.2007, s. 29.